CELEX: 62019TN0242
Language: sl
Date: 2019-04-09 00:00:00
Title: Zadeva T-242/19: Tožba, vložena 9. aprila 2019 – Giant Electric Vehicle Kunshan/Komisija

17.6.2019   
            
            
               SL
            
            
               Uradni list Evropske unije
            
            
               C 206/87
            
         
      Tožba, vložena 9. aprila 2019 – Giant Electric Vehicle Kunshan/Komisija
      (Zadeva T-242/19)
      (2019/C 206/77)
      Jezik postopka: angleščina
      
         Stranki
      
      
         Tožeča stranka: Giant Electric Vehicle Kunshan Co. Ltd (Kunshan, Kitajska) (zastopnik: P. De Baere, odvetnik)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  za nično razglasi Izvedbeno uredbo Komisije (EU) 2019/73 z dne 17. januarja 2019 (1) v delu, v katerem se nanaša na tožečo stranko; in
               
            
                  —
               
               
                  tožeči stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  V okviru prvega tožbenega razloga navaja, da je tožeča stranka storila očitno napako pri presoji, ker je ugotovila, da je bil nakup aluminija s strani tožeče stranke predmet znatnega vmešavanja države in ni odražal tržnih vrednosti na podlagi člena 2(7)(c), prva alinea, Uredbe (EU) 2016/1036 Evropskega parlamenta in Sveta z dne 8. junija 2016. (2)
                  
               
            
                  2.
               
               
                  V okviru drugega tožbenega razloga zatrjuje, da je tožeča stranka storila očitno napako pri presoji, ker je ugotovila, da je bila tožeča stranka predmet znatnega izkrivljanja, ki se prenaša še iz prejšnjega sistema netržnega gospodarstva na podlagi člena 2(7)(c), tretja alinea, Uredbe (EU) 2016/1036.
               
            
                  3.
               
               
                  V okviru tretjega tožbenega razloga navaja, da je tožeča stranka kršila člen 2(10) in člen 2(10)(d)(i) in (ii) Uredbe (EU) 2016/1036, ker ni opravila poštene primerjave in ni prilagodila normalne vrednosti zaradi razlik v ravneh trgovanja med uvozno ceno in normalno vrednostjo in ker tožeči stranki ni posredovala potrebnih informacij, da bi ta količinsko opredelila zahtevek za prilagoditev.
               
            
                  4.
               
               
                  V okviru četrtega tožbenega razloga zatrjuje, da je tožeča stranka kršila člen 3(2), (3) in (6) Uredbe (EU) 2016/1036, ker za izračun nelojalnega nižanja cen in nelojalnega določanja pod ceno ni primerjala cene uvoza s ceno podobnega proizvoda, ki ga proizvaja industrija Evropske unije, na isti ravni trgovanja in na točki, ko si blago začne konkurirati.
               
            
         (1)  Izvedbena uredba Komisije (EU) 2019/73 z dne 17. januarja 2019 o uvedbi dokončne protidampinške dajatve in dokončnem pobiranju začasne dajatve, uvedene na uvoz električnih koles s poreklom iz Ljudske republike Kitajske (UL L 16, 18.1.2019, str. 108).
      
         (2)  Uredba (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (UL L 176, 30.6.2016, str. 21).